تينتو براس (Tinto Brass) (26 مارس 1933 -) ممثل ومخرج ومنتج وكاتب بورنوجرافى ايطالى ، اسمه الحقيقى جيوڤانى براس (Giovanni Brass) وأسرته من اصول ألمانية ونمساوية وهو جوز الممثلة البورنوجرافية كاترينا فارتسى (Caterina Varzi). اتولد تينتو براس يوم 26 مارس 1933 فى مدينة ميلانو فى ايطاليا ، فى سنة 1951 دخل كلية الحقوق فى جامعة پادوڤا وفى سنة 1955 نقل دراسته لجامعة فيرارا اللى اتخرج منها سنة 1957 واتخصص فى مجال (علاقات العمل مع شركات انتاج الافلام السينمائية) . لكن عشقه لفن السينيما اكتر من مجال القانون اللى درسه خلاه يسافر لباريس عاصمة فرنسا فى نهاية عقد الخمسينيات من القرن العشرين ويقعد هناك سنتين لدراسة الإخراج السينمائى وبعد كده رجع لايطاليا واشتغل مساعد مخرج مع المخرج الفرنسى الراحل البرتو كافالكانتى (Alberto Cavalcanti) ، واستمر فى العمل كمساعد مخرج مع المخرجين الراحلين الايطالى روبرتو روسيلينى (Roberto Rossellini) والهولندى يوريس ايفنز (Joris Ivens) .